Lapsen aivotärähdys voi haitata vielä vuoden päästä - Lääkealalla - Ajankohtaista - Lääketietokeskus
Lääketietokeskus › Ajankohtaista › Lääkealalla › Lapsen aivotärähdys voi haitata vielä vuoden päästä
Lapsen aivotärähdys voi haitata vielä vuoden päästä
Aivotärähdykset ovat lieviä aivovammoja, joihin ei kannattaisi suhtautua kevyesti. Tuoreen tutkimuksen perusteella ainakin lapsille tärähdyksestä voi seurata lieviä oireita, jotka näkyvät vielä vuoden kuluttua loukkaantumisesta.
Tulosten perusteella lievän aivovamman saaneilla olisi muita useammin lieviä kognitiivisia oireita, kuten unohtelua tai keskittymisvaikeuksia sekä pääkipuja ja muita fyysisempiä oireita.
Fyysiset oireet menevät ohi vähitellen, mutta kognitiiviset vaikutukset näkyivät vielä vuoden kuluttua aivovammasta, tutkijat havaitsivat. Erityisesti oireilivat lapset, joiden lievä aivovamma oli johtanut tajuttomuuteen tai aivokuvauksissa nähtäviin muutoksiin. Oireet myös vaikuttivat lasten elämänlaatuun sekä osalla koulunkäyntiin.
Tutkimukseen osallistui 186 lievän aivovamman saanutta 515-vuotiasta lasta sekä 99 verrokkia, jotka olivat murtaneet kätensä tai jalkansa, mutta eivät loukanneet päätään. Tulokset julkaistiin Archives of Pediatrics & Adolescent Medicine -lehdessä.
(Archives of Pediatrics & Adolescent Medicine 2012;doi:10.1001/archpediatrics.2011.1082)
http://archpedi.ama-assn.org/cgi/content/short/archpediatrics.2011.1082